Filem Final Destination Bakal Dihasilkan
Francais filem seram Final Destination bakal dihasilkan tidak lama lagi dengan penglibatan dua penulis skrip francais filem Saw, Patrick Melton dan Marcus Dunstan. Kedua-dua penulis skrip itu banyak terlibat dalam penulisan skrip francais filem Saw bermula pada filem keempat sehinggalah filem ketujuh Saw. Mereka juga terlibat dengan penulisan skrip filem seram Piranha 3DD.  Francais Final Destination bermula pada tahun 2000 yang ditulis oleh penulis skrip siri The X-Files. Ia mengisahkan tentang sekumpulan individu yang diburu kematian selepas terselamat dari kemalangan ngeri. Walaupun filem-filem Final Destination gagal menarik perhatian pengkritik, ia menjadi salah satu francais yang digemari oleh peminat-peminat filem seram. Setakat ini, tiada tarikh tayangan diumumkan studio New Line Studio.